CELEX: C2007/199/17
Language: el
Date: 2007-08-25 00:00:00
Title: Συνεκδικασθείσες υποθέσεις C-145/06 και C-146/06: Απόφαση του Δικαστηρίου (τρίτο τμήμα) της 5ης Ιουλίου 2007 [αιτήσεις Commissione tributaria di secondo grado di Trento (Ιταλία) για την έκδοση προδικαστικής αποφάσεως] — Fendt Italiana Srl κατά Agenzia Dogane Ufficio Dogane di Trento (Οδηγία 2003/96/ΕΚ — Κοινοτικό πλαίσιο φορολογίας των ενεργειακών προϊόντων και της ηλεκτρικής ενέργειας — Πεδίο εφαρμογής της οδηγίας — Ορυκτέλαια — Λιπαντικά έλαια για άλλες χρήσεις εκτός από θέρμανση ή κίνηση κινητήρων — Δεν εμπίπτουν — Κατάργηση της οδηγίας 92/81/ΕΟΚ — Εθνικό καθεστώς φορολογίας)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/11
            
         Απόφαση του Δικαστηρίου (τρίτο τμήμα) της 5ης Ιουλίου 2007 [αιτήσεις Commissione tributaria di secondo grado di Trento (Ιταλία) για την έκδοση προδικαστικής αποφάσεως] — Fendt Italiana Srl κατά Agenzia Dogane Ufficio Dogane di Trento
   (Συνεκδικασθείσες υποθέσεις C-145/06 και C-146/06) (1)
   
   (Οδηγία 2003/96/ΕΚ - Κοινοτικό πλαίσιο φορολογίας των ενεργειακών προϊόντων και της ηλεκτρικής ενέργειας - Πεδίο εφαρμογής της οδηγίας - Ορυκτέλαια - Λιπαντικά έλαια για άλλες χρήσεις εκτός από θέρμανση ή κίνηση κινητήρων - Δεν εμπίπτουν - Κατάργηση της οδηγίας 92/81/ΕΟΚ - Εθνικό καθεστώς φορολογίας)
   (2007/C 199/17)
   Γλώσσα διαδικασίας: η ιταλική
   Αιτούν δικαστήριο
   Commissione tributaria di secondo grado di Trento
   Διάδικοι στην υπόθεση της κύριας δίκης
   Fendt Italiana Srl
   κατά
   Agenzia Dogane Ufficio Dogane di Trento
   Αντικείμενο της υποθέσεως
   Αίτηση εκδόσεως προδικαστικής αποφάσεως — Commissione tributaria di secondo grado di Trento — Ερμηνεία της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ L 283, σ. 51) — Συμβατόν εθνικού νόμου που προβλέπει την είσπραξη φόρου κατανάλωσης επί των λιπαντικών ελαίων εάν προορίζονται να χρησιμοποιηθούν, προσφέρονται προς πώληση ή χρησιμοποιούνται για άλλο σκοπό εκτός από καύσιμα κινητήρων ή καύσιμα θέρμανσης
   Διατακτικό της αποφάσεως
   Η οδηγία 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, όπως τροποποιήθηκε με την οδηγία 2004/75/ΕΚ του Συμβουλίου, της 29ης Απριλίου 2004, έχει την έννοια ότι δεν απαγορεύει εθνική νομοθεσία, όπως η επίδικη στην υπόθεση της κύριας δίκης, η οποία προβλέπει την είσπραξη φόρου κατανάλωσης επί των λιπαντικών ελαίων εάν προορίζονται να χρησιμοποιηθούν, προσφέρονται προς πώληση ή χρησιμοποιούνται για άλλο σκοπό εκτός από καύσιμα κινητήρων ή καύσιμα θέρμανσης.
   
      (1)  ΕΕ C 143 της 17.6.2006.